open-index/open-wikipedia-markdown huggingface dataset:
Skallethet

**Skallethet** er mangel av hårvekst, altså hårtap på hele eller deler av hodet. Relativt mange menn utvikler skallethet med stigende alder, og også en del kvinner om enn mye færre. Tilbøyelighet til skallethet er delvis arvelig (alopecia androgenetica). *Høy panne* er et omskrivende uttrykk for en begynnende skallethet.

Da skallethet ofte anses som uønsket, markedsføres et antall produkter, både legemidler (Minoksidil/Finasterid) og naturmidler som skal motvirke hårtap og/eller fremme hårvekst. Enkelte velger å skjule tapt hår med parykk eller tupé. Det er også utviklet forskjellige former for hårtransplantasjon. Forskjellige frisyrer brukes også for å kamuflere delvis skallethet, se hentesveis.

## Se også
* Alopecia areata (flekkvist håravfall)
* Alopecia totalis (tap av alt hodehår)
* Alopecia universalis (tap av alt kroppshår)
* Hårtap (Alopecia androgenetica)
Shire

**Shire** kan bety flere ting;
* en (oftest) historisk administrativ inndeling i engelsktalende land, tilsvarer syssel  
* en administrativ enhet i Storbritannia og Australia, se Shire (administrativ enhet) (administrativ enhet)
* en elv i Afrika, se Shire (elv)
* en hesterase, se Shire (hest)
* en litterær plass, se Hobsyssel
* Fotballklubben East Stirlingshire FC, som har **The Shire** som kallenavn.
Trøndersk mesterskap (korpsmusikk)

**Trøndersk mesterskap** er en konkurranse for trønderske skolekorps, voksenkorps/amatørkorps og aspirant/juniorkorps. Arrangementet arrangeres av Norges Musikkorps Forbund. Konkurransen avholdes årlig i månedsskiftet januar/februar, på søndag og avholdes i Olavshallens Store sal, Lille sal og Kammersalen.

Konkurransen er delt i 8 divisjoner, tre for skolekorps og tre for amatørkorps samt en klasse for aspirant/juniorkorps og en åpen klasse. Det er fri påmelding til konkurransen, noe som betyr at divisjonen korpset velger å delta i, ikke nødvendigvis er i samsvar med tidligere resultater. Både janitsjarkorps og brassband kan delta i samme divisjon. I 2007 deltok 41 korps, med tilsammen 1500 korpsmusikere. I 2019 deltok 73 korps (inkludert aspirant/juniorkorps).

Korpsene blir vurdert av dommere som setter en poengsum mellom 0 og 100, der 100 er makssum. Vinner i 1. divisjon voksenkorps/amatørkorps og 1. divisjon skolekorps blir utropt til «Trøndersk mester». tillegg deles det ut en pris til beste instrumentgruppe i hver divisjon. Tidligere ble det korpset som fikk flest poeng, uavhengig av divisjon, utnevnt "dagens korps".

## Tidligere vinnere
;Trøndersk mester skolekorps (1. divisjon)
* 2003 – Grenaderkorpset
* 2004 – Grenaderkorpset
* 2005 – Åsvang og Eberg skolekorps
* 2006 – Byåsen skolemusikkorps
* 2007 – Tillerbyen skolekorps
* 2008 – Byåsen skolemusikkorps
* 2009 – Byåsen skolemusikkorps
* 2010 – Byåsen skolemusikkorps
*2015 - Byåsen skolemusikkorps, 95 poeng
*2016 - Byåsen skolemusikkorps, 96 poeng
*2017 - Byåsen skolemusikkorps, 97 poeng
* 2018 – Byåsen skolemusikkorps, 97 poeng

;Trøndersk mester voksenkorps (1.divisjon)
* 2004 – Ila Brass Band
* 2005 – Musikkforeningen Nidarholm & Ila Brass Band (delt seier)
* 2006 – Ila Brass Band
* 2007 – Ila Brass Band
* 2008 – Ila Brass Band
* 2009 – Ila Brass Band
* 2010 – Ila Brass Band
* 2011 – Ila Brass Band
* 2012 – Musikkforeningen Nidarholm
* 2013 – Ila Brass Band
* 2014 – Musikkforeningen Nidarholm
*2015 - Ila Brass Band, 98 poeng
*2016 - Ila Brass Band, 94 poeng
*2017 - Ila Brass Band, 95 poeng
* 2018 – Ila Brass Band, 96.5 poeng (Musikkforeningen Nidarholm 97 - 3 poeng)

;Dagens korps

Skolekorps
* 2006 – Byåsen skolemusikkorps (vinner 1.div)
* 2007 – Nypvang og Spongdal skolemusikkorps(vinner 2. divisjon, 94p)

Amatørkorps
* 2007 – Ila Brass Band (vinner 1. div)

## Eksterne lenker
* Norges Musikkorps Forbunds informasjonsside om Trøndersk Mesterskap
*Norges Musikkorps Forbunds infoside om TM
Shire (elv)

**Shire** en elv i det sørlige Malawi og sentrale Mosambik. Shire er Malawis viktigste elv og er 402 km lang. Elva renner fra den sørlige enden av Malawisjøen og renner ut i Zambezi i Mosambik. En demning ved Liwonde regulerer vanntilsiget fra Malawisjøen. Et rikt dyreliv som elefanter, flodhest, krokodiller og antiloper er avhengig av planter som vokser på elvebreddene.
Grand opéra

***Grand opéra*** (fransk *stor opera*) er en betegnelse som fra begynnelsen ble brukt for å skille den gjennomkomponerte franske opera fra opéra comique, men som nå fortrinnsvis refererer til den påkostede, dekorative operagenren som var fremherskende i Paris mellom 1830 og 1850. Grand opéra var en spektakulær scenisk genre som krevde påkostede dekorasjoner og et dyrt scenemaskineri, et stort orkester og kor og tallrike solistroller. Emnene var hovedsakelig hentet fra historien.

Andre komponister som skrev *grand opéra* var Rossini, Halévy, Spontini, Wagner og Verdi.

Hovedrepresentantene for sjangeren var komponisten Giacomo Meyerbeer og hans librettist Eugène Scribe, med *Les Huguenots* (1836) og *Le Prophète * (1849). Fram til utbruddet av første verdenskrig hørte disse to til de mest spilte operaene. Andre komponister som skrev grand opéras er Richard Wagner (*Rienzi*, 1842), Gaetano Donizetti (*Dom Sébastien*, 1843), Hector Berlioz (*Les Troyens*, 1858) og Giuseppe Verdi (*Jérusalem*, 1847; *Les vêpres siciliennes*, 1855; *Don Carlos*, 1867).

## Litteratur
* Anselm Gerhard: *Die Verstädterung der Oper. Paris und das Musiktheater des 19. Jahrhunderts.* Metzler, Stuttgart 1998. ISBN 3-476-00850-9
* Junold, Arkadi: *Die grand opera bei Verdi, Wagner, Berlioz und Tschaikowsky*, Arkadien Verlag, Berlin: 2011, ISBN 978-3-940863-31-7
Elizabeth

**Elizabeth** er et engelsk kvinnenavn som er dannet av ledd som betyr «Gud» og «ed». Navnet er i dag vanlig i mange land, blant annet i India, USA og Indonesia. En navnebærer er den engelske dronningen Elizabeth I av England.

## Etymologi
*Elizabeth* stammer fra senlatin *Elisabeth*, fra gresk *Eleisabeth* eller *Eleisabet*, og videre fra det bibelske hebraiske navnet אֱלִישֶׁבַע (*ʾElishevaʿ*, *Elíšévaʿ*). Navnet består av *ʾel*, «Gud», og *shavaʿ*, «å sverge, ed». Det andre leddet kan også knyttes til *shivah* (feminin form *sheva*), «sju», og til *nishba* «han sverget».
I Norden forekommer det både som *Elizabeth* og i tilpassede former som *[[Elisabet]]* og *[[Elisabeth]]*.

## Utbredelse
Via gresk (*Elisábet*) og latin (*Elisabētha*) ble navnet brukt i kristen tradisjon og spredte seg i Europa gjennom bibeloversettelser og helgendyrkelse.

På verdensbasis har *Elizabeth* vært mest populært i perioden fra før 1600-tallet og fram til 1870-årene.

*Elizabeth* ble et populært navn i England etter dronning Elizabeth I på 1500-tallet. På slutten av 1500-tallet var *Elizabeth* det mest brukte navnet i England. 

*Elizabeth* var et populært navn i USA på 1800-tallet, 1900-tallet og fram til i dag. Navnet har aldri falt lavere enn 26.-plass i popularitet blant jentenavn i USA i noe år siden 1880, det tidligste året det finnes pålitelige oversikter for.

*Elizabeth* er også brukt i Norden siden 1600-tallet, og var spesielt populært i 1940- og 1950-årene.

Navnet *Elizabeth* var mest brukt i Norge fra 1950- til 1970-årene og hadde en popularitetstopp med 0,1 % i 1979.

*Elizabeth* er i dag et vanlig kvinnenavn blant annet i India, USA og Indonesia.

|}

## Navnedag
*Elizabeth* har navnedag i flere land, oftest 4. juli, men har ikke noen norsk navnedag.

## Kjente personer med navnet

Personene i listen er ordnet kronologisk etter fødselsår.
* Elizabeth I av England (1533–1603), engelsk dronning av England og Irland
* Elizabeth Stuart (1596–1662), skotsk‑engelsk dronning av Böhmen («Vinterdronningen»)
* Elizabeth Blackwell (1821–1910), britisk‑amerikansk lege og første kvinne med medisinsk embetseksamen
* Elizabeth II (1926–2022), britisk dronning av Storbritannia og Samveldet
* Elizabeth Taylor (1932–2011), britisk‑amerikansk skuespiller

## Annen bruk av navnet
Byen Elizabeth i New Jersey er oppkalt etter Lady Elizabeth Carteret (d. 1697), hustru til en av koloniens første eiere.

## Referanser


## Eksterne lenker
* 
*
Ferniss

En **ferniss** er et lakkaktig stoff som smøres over et ferdigtørket maleri.  Det skal ligge som en gjennomsiktig hinne mellom malerfargene og luften og beskytte mot støv og annet som ellers legger seg over den malte overflaten, og gi motstand mot vann og fuktighet. Hovedpoenget med ferniss er at hvis et maleri får støvskader/røykskader el. lignende, vil dette sette seg i fernissen, og ikke i selve bildet. En erfaren kunstrestoratør vil kunne fjerne fernissen, for å så legge på ny, og med dette gjennopprette den opprinnelige gløden til bildet.

Fernissen består av harpiksstoff og løsemiddel(er). Fra gammelt bruktes sandarak eller mastiks, og fra tidlig på 1800-tallet ble dammarharpiks tatt i bruk. I dag bruker mange kunstig framstilte harpikstyper. De gamle hadde både fordeler og ulemper som de nyere tilsynelatende har bedre orden på. Der var tidligere nesten like mange oppskrifter som der var kunstnere som brukte ferniss.

## Ferniss på oljemaleri
Fernissen er ofte så diffusjonstett at tørkeprosessen i oljefargene stopper opp. Det er da viktig at det som er innerst er helt tørt. Et ufernissert oljemaleri vil ofte ha en overflate der penselstrøk og pigmentkornene i malingen har satt ujevne spor, med reflekser som ikke alltid harmonerer. Fernissen vil derfor gi en jevnere overflate, gjerne med oppfriskede farger. Det finnes også fernisser som gir mattere overflater på bekostning av skarpheten i konturene i billedet.

Hurtigtørrende ferniss blir brukt til korrektur. Den legges over et felt av bildet der en ønsker å forandre noe, for å hindre at innerste fargelags kjemi inngår uheldige forbindelser med det nye, samt gi et «blankt ark» å legge fargene på.

En god ferniss som er lagt på lag for lag er enkel å fjerne med løsemiddel. Riktig gjort, blir maleriet uforstyrret av en slik rensing. Noen av de gamle mestere brukte imidlertid å lasere ved hjelp av fernisslagene, slik at bildene deres må restaureres med både våkenhet og omhu.

## Annen bruk
Også møbler og annet treverk blir fernissert, da ofte med størknende oljer.

## Referanser


## Eksterne lenker
* Winsor & Newton Retningslinjer for fernissering 
* Retningslinjer fra Golden
Barbara

:*For å lese om den franske sangartisten Barbara, se [[Monique Serf]]*

**Barbara** er et opprinnelig gresk kvinnenavn som betyr «fremmed». Navnet er kjent fra Hellas på 200-tallet, og er i dag et vanlig navn blant annet i Polen, Slovenia og USA. En navnebærer er den amerikanske sangeren Barbra Streisand som har vunnet både Oscar, Grammy, Emmy og Tony-priser.

## Etymologi
*Barbara* stammer fra det greske ordet βάρβαρος (*barbarus*), som betyr «fremmed».

## Utbredelse

*Barbara* er kjent fra Hellas på 200-tallet gjennom Sankta Barbara.
*Barbara* var et vanlig navn i England på 1200-tallet og igjen fra 1500- til 1700-tallet. Navnet var også svært vanlig rundt 1930-årene.

*Barbara* var, sammen med andre former av navnet, det femte vanligste kvinnenavnet i Tyskland i senmiddelalderen.

*Barbara* var et svært populært navn i USA fra 1930-årene til 1950-årene.

*Barbara* er i dag blant de mest brukte navnene i befolkningene i Polen, Slovenia og USA.

|}

## Kjente personer med navnet
Personene i listen er ordnet kronologisk etter fødselsår.
* Sankta Barbara, legendarisk martyr og katolsk helgen
* Barbara Radziwiłł (1520–1551), dronning av Polen	
* Barbara Strozzi (1619–1677), italiensk komponist og sanger	
* Barbara Cartland (1901–2000), engelsk forfatter
* Barbara Hepworth (1903–1975) britisk billedhugger	
* Barbara Stanwyck (1907–1990), amerikansk skuespiller	
* Barbara McClintock (1902–1992), amerikansk forsker og Nobelprisvinner
* Barbara Bush (1925–2018), mor til den amerikanske presidenten George W. Bush
* Barbara Walters (1929–2022), amerikansk journalist
* Barbara (1930–1997), artistnavn for den franske sangeren Monique Serf
* Barbra Streisand (født 1942), født Barbara Joan Streisand, amerikansk sanger
* Barbara Bach (født 1947), amerikansk skuespiller og modell	
* Barbara Hendricks (født 1948), amerikansk-svensk operasanger
* Barbara Pravi (født 1993), fransk sanger og låtskriver

## Navnedag
*Barbara* har navnedag i flere land, oftest 4. desember. Den norske navnedagen er .

## Se også
* Barbar – begrep for «utlending»
* Santa Barbara – by i USA
* Santa Barbara (TV-serie) – amerikansk såpeopera
* Barbara (TV-film), forestilling fra fjernsynsteatret, 1969
* Barbro
* Barbie

## Referanser


## Eksterne lenker
*
Patrick Calcagni

**Patrick Calcagni** (født 5. juli 1977 i Sorengo) er en sveitsisk landeveissyklist.

Calcagnii startet karrieren i det italienske laget Vini Caldirola i 2000. Han ble også sveitsisk mester på tempo denne sesongen. I sitt siste år med det italienske laget tok han en etappeseier i Japan rundt. Fra 2005 syklet han for ProTour-laget Liquigas. Sesongen etter debuterte han i Tour de France.

I Tour de Romandie 2007 vant han spurtkonkurransen.

I 2008- og 2009-sesongen syklet han for Barloworld.

## Referanser


## Eksterne lenker
*
Svart sauemaur

**Svart sauemaur** (*Formica fusca*) er en svart, middelstor maur som er vanlig i store deler av Norge. Den har relativt små kolonier med færre enn 500 arbeidere. 

Svart sauemaur er svært lik vanlig sauemaur (*Formica lemani*)

Noen ganger forekommer de tilfeldig i hus på jakt etter mat, ofte skjer dette tidlig om våren. Vanligvis forsvinner de av seg selv i løpet av kort tid, da det mot sommeren blir lettere å finne mat ute. 

Svart sauemaur kan anlegge reir (koloni) i myke materialer innendørs, i hulrom i vegger og tak.

## Referanser




## Litteratur
* Douwes, P.; Abenius, J.; Cederberg, B. & Wahlstedt, U. 2012. *Steklar: Myror och getingar. Hymenoptera: Formicidae–Vespidae* Nationalnyckeln till Sveriges flora och fauna 133 sider. ISBN 978-91-88506-78-8

## Eksterne lenker
*
Jonsokkoll

**Jonsokkoll** (*Ajuga pyramidalis*) er en plante som kan bli opp til 25 centimeter høy. Blomstene er små og lilla med rosettblad liggende mot bakken. Selve blomstene er små og gjemt inne blant de blå-fiolette bladene, helt øverst på planten. Blomstene er normalt blå men kan også være nesten blå-lilla, og er hvite innerst. De kan være vanskelige å få øye på.

Blomsterbladene på øvre halvdel av stengelen er ganske hårete. Bladene helt nederst er tettstittende og ofte mørk grønne – de danner en flattrykt rosett nede ved bakken. Stengelbladene sitter motsatt og avtar i størrelse oppover stengelen.

Jonsokkoll vokser ofte i frodig kulturlandskap, og gjerne sørvendt i fruktbar jord. Den vokser også typisk langs gamle kjerreveier, på eng, beitemark og annen kulturmark. Den kan også finnes på berg hvis den står sørvendt.

## Utbredelse
I Norden er jonsokkoll utbredt i det sørlige Finland, i Sverige opp til Bottenviken, og ellers i Vest-Sverige opp til Vänern.

Jonsokkoll i Norge vokser nord til Troms og har noen forekomster på Varangerhalvøya og på Magerøya i Finnmark. Den kan finnes i fjellet i Sør-Norge opp til 1.400 moh., på Hardangervidda opp til 1.130 moh.

## Eksterne lenker
*
Svart jordmaur

**Svart jordmaur** (*Lasius niger*) er en middels stor brun-svart maur. Den kalles ofte bare *sukkermaur* og er den vanligste av de norske artene i slekten *[[Lasius]]*.  Den er vanlig i store deler av Norge.

## Utseende
Svart jordmaur er en svart og mørk brun, middelstor maur og er svært lik tvillingsukkermaur (*Lasius platythorax*)

## Levevis
Reiret til svart jordmaur er oftest anlagt i hager, i jorden, ofte under en større stein, eller annen gjenstand. Det dannes ofte løse tuer av jord over boletet. 

Svart jordmaur forekommer ofte i hus på jakt etter mat. Den finner raskt fram til alt søtt og anlegger gjerne travle maurstier. Det hender at jordmaur etablerer bol i råteskadet treverk innendørs, eller isolasjonen, som f.eks. under baderomsgulv. Maur i bygningsmaterialer er et problem som bør tas alvorlig. Ofte er det jakten på mat som er årsaken til at maur etablerer seg i hus.

## Referanser




## Litteratur
* Douwes, P.; Abenius, J.; Cederberg, B. & Wahlstedt, U. 2012. *Steklar: Myror och getingar. Hymenoptera: Formicidae–Vespidae* Nationalnyckeln till Sveriges flora och fauna 133 sider. ISBN 978-91-88506-78-8
* Ervik, Kenneth. 2003. *Effektiv bekjempelse av maur*. Tønsberg skadedyrkontroll. 81 sider. ISBN 9788299665902

## Eksterne lenker
*
Bol

**Bol** er en kropp uten lemmer også kalt torso. 
*Bol kan også vise til den delen av et klesplagg som dekker torso 
*Bol kan også referere til en trestamme uten grenene
*Bol kan også være tilholdssted for veps, ormer og andre dyr, der ordet hi er alternativ i noen tilfeller. Kan ofte skrives *bøl* eller *bøle*
*Bol er også eufemisme for anabole steroider

## Bol som tilholdssted
***Bol** er en bolig eller gård, og gir grunnlag for en rekke gårdsnavn (se under)
**Fra norrøn tid ble bol brukt for å beskrive størrelse i forhold til leiebeløp (For eksempel: månedsmatsbol)
**Ordet bol har avledet til ordet *bøle* som også betyr oppholdssted, bolig eller gård
***Bøle er også et vanlig gårds- og stedsnavn (for eksempel Bøler, eller sammensatt Hobøl). 

*Bol er et tilholdssted for dyr og insekter.
**Eksempler: Ormebol, musebol, rottebol og vepsebol

## Personer og grupper
*Ferdinand Bol (1618&ndash;1680), nederlandsk maler og elev av Rembrandt
*Femke Bol (født 2000), nederlandsk friidrettsutøver
*Bol (band) er en norsk musikkgruppe
## Gårdsnavn
Denne listen viser en variasjon i bruken av ulike sammensetninger med *bol* i norske gårds- og navn og etternavn:
*Boland
*Bolland
*Bolleng
*Bollerud
*Bolli
*Bolset
*Bolskog
*Bolstad
*Bolsøy
*Bolås
*Åboen
*Åbol
:Det finner ytterligere navn og avarter som bruker bol som del av navn.

## Utlandet
*Bol er navnet på en by i Kroatia.
Preludium

**Preludium** betyr egentlig «forspill», og blir blant annet brukt ved åpningen av høymesser. Et preludium er fritt og improvisatorisk i formen. På 1700-tallet ble det vanlig å sette sammen preludium, toccata og fantasi med en fuge.
Barrow (Cheshire)

**Barrow** er et verdslig sogn i Cheshire, England, som omfatter landsbyene Great Barrow, Little Barrow og Stamford Bridge. Det ligger rundt 7 kilometer øst-nordøst for Chester, 10 km nordvest for Tarporley og 10 km sør for Frodsham. Den ble et sogn i 1866. I henhold til folketellingen i 2011 var det 941 innbyggere i sognet.

Sognekirken er St. Bartholomew og er nedtegnet i listen for den nasjonale kulturarven som vernet bygning i klasse II*. Kirken har opprinnelse tilbake til styret til kong Henrik II av England (1133–1189). Kirken er bygget i rød sandstein i tilhugget kvadersten og med tak i rød takstein.

## Referanser


## Eksterne lenker
* 
* Great Barrow landsbyens nettsted
Nordsjøolje

**Nordsjøolje**, også kalt **Brent råolje**, er en av hovedklassene for handel av søt, lett råolje som utvinnes fra oljefelt i Nordsjøen. Oljen inneholder Brent- og Forties Blend, samt råolje fra Oseberg- og Ekofiskfeltet.

Benchmarket er kjent som Brent Blend, Brent Crude, London Brent eller bare Brent. De andre kjente hovedklassene er OPEC Reference Basket, Dubai Crude, Oman Crude og West Texas Intermediate. Brent er den ledende globale prisnormen for råolje fra Atlanterhavet. Den brukes til å prise to tredjedeler av verdens internasjonalt handlede råolje.

## Bakgrunn
Råoljen ble egentlig produsert på Brentfeltet i Nordsjøen. Navnet «Brent» kommer fra Shells navngivingsregler i Storbritannia, på vegne av ExxonMobil og Royal Dutch Shell, som egentlig kalte opp alle sine oljefelt etter fugler (i dette tilfellet *[[Ringgås|Brent Goose]]*). Navnet er også et akronym for bergformasjonen på oljefeltet: Broom, Rannoch, Etive, Ness og Tarbert.

Nordsjøolje skiller seg fra andre oljer ved et større innhold av sporstoffet vanadium som oftest skriver seg fra sjødyr, spesielt sjøpunger.Henning Røed: «Hvem kan vi takke for olja?», *[[Klassekampen]]* 27. oktober 2025 Disse er kjent for å akkumulere ekstremt høye nivåer av vanadium i blodcellene sine.''Vanadium accumulation in ascidians: A system overview Margaret Kalk: ''Absorption of vanadium by tunicates'', 8. juni 1963

## Sammensetning
Nordsjøoljen er en lett råolje, men ikke så lett som WTI. Den inneholder 0.37% svovel, klassifiseres som lettolje. Brent er gunstig for fremstilling av bensin og destillat. Den blir raffinert i Nordvesteuropa, men når markedsprisene er gunstige for eksport, kan den også raffineres i Øst- eller Gulfkysten i USA eller middelhavsregionen.

Brent har API massetetthet på 38.06 (spesifikk massetetthet på 0.835).

## Handel

ICE Futures Europes symbol for terminkontrakter på Brent er B. Den ble opprinnelig handlet på International Petroleum Exchange i London, men har siden 2005 blitt handlet elektronisk på Intercontinental Exchange, kjent som ICE. En terminkontrakt tilsvarer  fat (159 m³).  Kontraktene verdsettes i amerikanske dollar. Hver enhet tick tapt eller tjent tilsvarer $10.

## Se også
* Petroleum
* Petroleumsvirksomhet i Norge

## Referanser


## Eksterne lenker
*
Patricia

**Patricia** er et opprinnelig latinsk kvinnenavn som betyr «adelig». Navnet er vanlig blant annet i mange land med engelsk språk. En navnebærer er den amerikanske skuespilleren Patricia Arquette, kjent for sin rolle i filmen Boyhood.

## Etymologi
*Patricia* er den feminine formen av det latinske mannsnavnet *Patricius*, som betyr «adelig» eller «av adelig slekt» på latin.

## Utbredelse

*Patricia* er kjent brukt i Tyrkia og Italia gjennom Patricia av Napoli som levde på 600-tallet.

*Patricia* er ellers kjent brukt i middelalderen, men ble først vanlig som fornavn i Skottland på 1700-tallet. Patricia har vært brukt i Norden siden 1800-tallet, først dokumentert i Sverige i 1838 og i Norge rundt 1905. *Patricia* var et populært navn i England og USA fra 1920-årene til 1970-årene.

På verdensbasis har *Patricia* vært mest populært fra 1920- til 1990-årene.

*Patricia* er i dag blant de mest brukte navnene i Chile og USA og er også vanlig i Frankrike, Spania og Belgia. Varianten *Patrycja* er vanlig i Polen og *Patrizia* i Italia.

|}

## Kjente personer med navnet
Personene i listen er ordnet kronologisk etter fødselsår.
* Patricia av Connaught (1886–1974), britisk prinsesse
* Patricia Highsmith (1921–1995), amerikansk krim-forfatter
* Patricia Neal (1926–2010), amerikansk skuespiller
* Patricia Routledge (1929–2025), britisk skuespiller
* Patricia Schroeder (1940–2023), amerikansk politiker og forkjemper for kvinners rettigheter
* Patricia Polacco (født 1944), amerikansk barnebok-forfatter
* Patricia McKillip (født 1948), amerikansk forfatter
* Patricia Cornwell (født 1956), amerikansk krimforfatter
* Patricia Heaton (født 1958), amerikansk TV-skuespiller
* Patricia Clarkson (født 1959), amerikansk film-skuespiller
* Patricia Kaas (født 1966), fransk sanger
* Patricia Arquette (født 1968), amerikansk skuespiller og Oscar-vinner
* Patricia Velásquez (født 1971), venezuelansk modell og skuespiller
* Patricia Mamona (født 1988), portugisisk friidrettsutøver

## Annen bruk av navnet
* Orkanen Patricia som rammet Mexico i oktober 2015

## Referanser


## Eksterne lenker
*
Opéra comique

**Opéra comique** (også *opéra-comique*, «komisk opera») er en operagenre som oppstod i Paris tidlig på 1600-tallet.

Utgangspunktet var komedier med musikkinnslag, omtrent som vaudevilles. De tidlige opéra comiques bestod vanligvis av tre akter,  og de enkelte musikknumrene var bundet sammen av talte dialoger og ikke av resitativ som var vanlig i tidens italienske opera. Opéra comique var slik sett en pendant til tyske ''singspiel'' og engelske *[[ballad opera]]*.

I motsetning til  de mytologiske temaene i  *[[tragédie lyrique]]*, var stoffet hentet fra historie eller samtid og heltene var ikke-adelige.

Med tiden skjedde en rekke stilistiske endringer, for eksempel kunne en opéra comique etter hvert inneholde flere enn tre akter og dialogene kunne erstattes av resitativer. På midten av 1800-tallet utviklet genren seg i to retninger: Den ene nærmet seg operetten mens den andre tok i bruk stilmidler fra grand opéra. Sistnevnte utviklet seg mot, og smeltet til slutt sammen med, drame lyrique.

## Litteratur
* Thomas Betzwieser: *Sprechen und Singen. Ästhetik und Erscheinungsformen der Dialogoper*, J.B. Metzler, Stuttgart 2002, ISBN 978-3-476-45267-2.
* Herbert Schneider, Nicole Wild (red.): *Die Opéra comique und ihr Einfluß auf das europäische Musiktheater im 19. Jahrhundert.* Olms, Hildesheim 1997, ISBN 3-487-10250-1.
* Sieghart Döhring, Sabine Henze-Döhring: *Oper und Musikdrama im 19. Jahrhundert.* Laaber Verlag, Laaber 1997, ISBN 3-89007-136-8.
* Karl H. Wörner: *Geschichte der Musik.* Vandenhoeck & Ruprecht, Göttingen 1954.
Eilert Ekwall

**Eilert Ekwall** (født 8. januar 1877 i Vallsjö i Jönköpings län, død 23. november 1964) var professor i engelsk ved Lunds universitet fra 1909&ndash;1942. 

Ekwall er en av Sveriges internasjonalt mest kjente språkforskere. Han er spesielt kjent for sine studier av engelske toponymer (stedsnavn), og skrev *English River Names* (1928) og *The Concise Oxford Dictionary of English Place-Names* (1936). Ekwall var medlem av Kungliga Vitterhetsakademien og av Kungliga Vetenskapsakademien. Ekwall og hans hustru stiftet et stipendiefond for studenter fra Småland: *Dagny och Eilert Ekwalls premie- och stipendiefond*. 

Ekwall ligger begravet på Norra kyrkogården i Lund.

## Referanser


## Litteratur
* Feilitzen, O. von (1961): *The Published Writings of Eilert Ekwall: A Bibliography*, Lund: CWK Gleerup.
William B. Stout

**William Bushnell Stout** (født 16. mars 1880, død 20. mars 1956) var bilkonstruktør og flykonstruktør. Han var også redaktør i Chicago Tribune for bil og flystoff, og etablerte magasinet Aviation Age. På 20-tallet grunnla han Stout Engineering Company og bygget Stout Scarab bilen. Hans neste prosjekt var et fly bygget i bare metall. Selskapet hans ble kjøpt av Ford i 1924.

En av hans mer kjente konstruksjoner var Ford Trimotor

## Referanser
Matteo Bono

**Matteo Bono** (født 11. november 1983 i Ome) er en italiensk landeveissyklist. Bono ble proff i 2006, og tok sin første proff-seier i 2007 på den 6. etappen av Tirreno-Adriatico 2007. Han spurtslo Marco Pinotti i sin andre proff-seier på den 4. etappen i Tour de Romandie.

Han la opp etter 2018-sesongen.

## Meritter
;2005
* Trofeo Città di Brescia Memorial Rino Fiori 
;2007
* 6. etappe av Tirreno-Adriatico
* 4. etappe av Romandie rundt
;2011
* 5. etappe av Eneco Tour

## Referanser


## Eksterne lenker
* 
*
Chris Anker Sørensen

**Chris Anker Sørensen** (1984–2021) var en dansk landeveissyklist. Sørensen var en typisk klatrer og han deltok i store sykkelritt som Criterium International, Tour de Romandie og Tour de France.

Han tok sin første seier som profesjonell på den 6. etappen i Dauphiné Libéré 2008. Sørensen vant i tillegg en etappeseier i Giro d'Italia og ble i 2012 kåret til den mest offensive rytter i Tour de France.

Sørensen omkom i en ulykke i Belgia 18. september 2021.

## Meritter

;2005
:3. etappe av Ringerike GP
;2008
:6. etappe av Dauphiné Libéré
:2. etappe av Østerrike rundt
;2009
:Japan Cup
;2010
:8. etappe av Giro d'Italia
:3.-plass sammenlagt, Tour of Slovenia
;2011
: Klatrekonkurransen, Romandie rundt
:6.-plass, Liège–Bastogne–Liège
;2012
: Klatrekonkurransen,Catalonia rundt
: Mest offensive rytter Tour de France
;2015
:Dansk mester i landeveisritt

## Referanser


## Eksterne lenker
* 
*
Lerret

**Lerret** er et vevd tekstilmateriale der renning og innslag (de loddrette og vannrette trådene i toskaftbinding) er like stramme og av samme fiber og tykkelse. Stoffet er vevd slik at overflaten har et rutete preg, men er ellers forholdsvis glatt. Trådene kan være av lin, bomull eller silke og i dag også av kunstfibre. Lerret er vanligvis litt grovt og har ikke mønster.

Lerret har vært brukt til de fleste ting der tekstiler har behøvdes. Den fineste bomullstrådtypen har blitt til dunlerret, som er blitt brukt til dyner, puter og vinterovertrekksplagg. Mange bunadsskjorter og bluser er i lerretsvevd bomull. Seilduk er den groveste lerretstypen.

## Etymologi (ordbakgrunn)
Ordet *lerret* kommer fra norrønt *lérept*. På dansk er formen *lærred*. Ordet kan brukes om selve stoffet og om stykker av slikt stoff, for eksempel lerreter til å male på eller vise film på. På svensk kan *lerret* oversettes med enten *linne* (egentlig «lintøy»), *filmduk* (eller *projektorduk*) og *målarduk* (etymologisk tilsvarer det på svensk *lärft*).

## Malergrunn

Lerret i lin eller bomull har vært brukt til grunnlag for malerier i århundrer. Limt på en stabil plate, er det en holdbar løsning som samtidig gir kunstneren fri fra å bekymre seg for om grunningen holder seg på treplaten. Lerretet må prepareres slik at oljen i malingen ikke trekker gjennom, noe som kan gi både misfarging av maleriet og tendenser til oppløsning av fibrene i lerretet. De fleste grunninger som brukes i dag er fri for slike problemer. Den vanligste måten å ha lerretet på for en maler, er å spenne det opp på en blindramme, grunne lerretsoverflaten og så male på det. Slike fås ferdig montert og grunnet i forskjellige butikker. Det fins også fiberplater med pålimt grunnet lerret.

Kombinasjonen av lerret og blindramme blir i dagens kunstnersjargong også kalt lerret.

## Projeksjonsduk
Lerret, ofte i sammensetninga *filmlerret*, kan på norsk også brukes om en oppspent, hvit, glatt duk av lerretstøy eller liknende materiale, som filmer og lysbilder blir projisert på. Slike lerreter kan i dag bli produsert av kunstmaterialer som for eksempel reflekterer lyset bedre.

## Referanser


## Se også
* Kanvas
* Seilduk
Barrow (Suffolk)

**Barrow** er en landsby og verdslig sogn i distriktet St. Edmundsbury i grevskapet Suffolk, England, rundt 13 kilometer vest for Bury St Edmunds. Stedet har en pub, Three Horseshoes, etter at den andre puben, Weeping Willow, ble stengt i september 2015. I henhold til folketelling i 2011 hadde landsbyen og sognet en befolkningen på 1 677 innbyggere.

## Historie
Stedsnavnet Barrow er opprinnelig av angelsaksisk opprinnelse, og det oversettes gjerne som «skog», eller lund (i skog), og ifølge stedsnavnsforskeren Eilert Ekwall også ås eller (i overført betydning) gravhaug. I *[[Domesday Book]]* er Barrow for 1086 oppført med 27 husholdninger (som normalt har flere personer hver).

Sognekirken fra 1300-tallet, dedikert alle helgener, står 1,5 km fra landsbyen, nær grensen til Higham. Kirken har et alterformet gravmonument i koret, med messingfigurer, våpenskjold og en lang minneinskripsjon, tilegnet Clement Higham (1495–1571), engelsk advokat og politiker.

En lokalhendelse om et voldelig overfall på slutten av 1700-tallet har fått eget liv og utbroderte detaljer, inkludert en stein på det sted i Barrow hvor det hevdes at en tyv og morder ble hengt. Den historiske kjernen er dog at den 6. januar 1783 var Macro av Barrow Hall på vei hjem etter å ha samlet inn tiende. Han ble stoppet av en bevæpnet landeveisrøver i nærheten av Barrows skole. Etter å ha gitt fra seg pengene slo Macro etter ham med spaserstokken, skuddet gikk av og det streifet kinnet hans. Landeveisrøveren flyktet med byttet, men neste dagen undersøkte Macro sporene og fant ut av overfallsmannens hest hadde en hestesko av et særegen type. Han fulgte sporet til Kentford, fant hesten i stallen og tyven på kroen, som han egenhendig arresterte. Tyven ble siden funnet skyldig og hengt, men ikke i Barrow, som den lokale legenden hevdet.

## Referanser
László Bodrogi

**László Bodrogi** (født 11. desember 1976) er en ungarsk landeveissyklist.  Han har to medaljer på tempo fra VM; bronse i 2000 og sølv i 2007.

I 2008 fikk han fransk statsborgerskap.

## Meritter

;2000
:Bronse i VM – tempo
;2002
:Ungarsk mester på tempo
:Danmark Rundt
::Etappeseier
::Tredjeplass sammenlagt
:Eddy Merckx Grand Prix
:Prologen i Paris-Nice
:Andreplass Grand Prix des Nations
:Andreplass Dwars door Vlaanderen
:Andreplass Memorial Fausto Coppi
;2003
:Ungarsk mester på landevei
:Andreplass Paris-Brussels
:Andreplass Eddy Merckx Grand Prix
;2004
:Ungarsk mester på landevei
:Etappeseier Three Days of De Panne
;2005
:Sammenlagt Luxembourg rundt
:Andreplass Tour de Vendée
;2006
:Etappeseier Østerrike rundt 
:Ungarsk mester på landevei
:Ungarsk mester på tempo
;2007
:Ungarsk mester på tempo
:Chrono des Herbiers
:Sølv i VM – tempo
;2008
:Ungarsk mester på tempo

## Referanser


## Eksterne lenker
*
Henrik av Lettland

**Henrik av Lettland** (*Henricus de Lettis*, død etter 1259) var en prest, misjonær og historiker. 

## Biografi
Henrik stammet fra Magdeburg og gjennomgikk en målrettet utdannelse som misjonær. I 1205 dro han til Riga, som var tidens midtpunkt for nordlige korstog. I 20 år fungerte han som prest for korsfarerne og døpte nyomvendte litauere og estere og gav dem opplæring i den kristne tro, før han vendte hjem og ble alminnelig sogneprest. 

Henriks *[[Livlandske krønike]]*, skrevet mellom 1224–1226, er et av korstogshistoriens store litterære verk og en uvurderlig kilde til østersjøskorstogene. Misjonsmarken  var Herrens vingård, og de skrøpelige nye troens planter skulle vannes med tårer og med blod for å slå rot og vokse. Det dragene og mystiske språket vender tanken mot himmelen og gir en klagebunn for Henriks kontante og begeistrede skildringer av krigens detaljer og grusomheter. 

Øyenvitneskildringer av korstogene ble en egen sjanger i middelalderen, og Henrik ble en av de ypperste representantene for denne sjangeren. Henrik skriver at da Valdemar II av Danmark ble kronet til konge av Danmark første juledag1202 begynte han med en gang å planlegge korstog. Det var nødvendig fordi hedningene på Øsel utenfor Estlandskysten hadde angrepet danske besittelser i Blekinge og plyndret på Gotland på vei tilbake.

## Se også
*Østersjøskorstogene
*Valdemar II av Danmark

## Referanser


## Litteratur
* Villads Jensen, Kurt: *Korstogene*, Cappelen 2006. ISBN 978-82-02-26321-8
MC

**MC**, **Mc**, **mc** eller **mC** kan vise til:

* Marineinfanteri (engelsk: *marine corps*)
* Master of Ceremonies, engelsk for seremonimester
* MasterCard, kredittkortselskap
* Military Cross, en militær utmerkelse
* Millicoulomb (mC) og megacoulomb (MC), enheter for elektrisk ladning
* Minecraft, videospill
*Motorsykkel (engelsk: *motorcycle*)
* Moscovium, grunnstoff
* Musikkassett (engelsk: ''music casette)

## Se også
* .mc, Monacos toppnivådomene
Nicolas Roche

**Nicolas Roche** (født 3. juli 1984) er en irsk landeveissyklist. Roche ble proff på tampen av 2004-sesongen, og ble en av de yngste ProTour-rytterne noensinne. På grunn av sin unge alder fungerte han som hjelperytter de første sesongene som proff. Hans første proff-seier var en etappeseier Tour de l'Avenir.

Han er sønn av tidligere toppsyklist Stephen Roche og fetter av Dan Martin.

Han la opp etter 2021-sesongen.

## Meritter

;2006
:4. etappe, Tour de l'Avenir
:4.-plass sammenlagt, Paris–Corrèze
;2007
: Irsk mester på tempo
;2008
:1. etappe, GP Internacional Paredes Rota dos Móveis
:1. etappe, Tour du Limousin
:7.-plass sammenlagt, Tour de Wallonie
;2009
: Irsk mester på landevei
;2010
:3.-plass, Gran Premio dell'Insubria-Lugano
:5.-plass sammenlagt, Catalonia rundt
;2011
:3. etappe, Tour of Beijing
;2012
:2.-plass, Nasjonalt Mesterskap Landevei
:3.-plass, Nasjonalt Mesterskap Tempo
:12.-plass sammenlagt, Tour de France
:12.-plass sammenlagt, Vuelta a España
;2013
:5.-plass sammenlagt, Tour Méditerranéen
:2. etappe, Vuelta a España
:Sammenlagt og 2. etappe, Route du Sud
;2015
:18. etappe, Vuelta a España
;2016
: Irsk mester på tempo
: Irsk mester på landevei

## Referanser


## Litteratur
* Roche, Nicolas (2011): *Inside The Peloton: My Life as a Professional Cyclist*, Transworld Ireland ISBN 978-1848271104

## Eksterne lenker
* 
*
Mads Østberg

**Mads Østberg** (født 11. oktober 1987) er en norsk rallyfører. Han begynte med motorsport fire år gammel. Han var kartleser for faren, Morten Østberg fra han var 13 år og kjørte sitt første rally som 16-åring i Midsommardansen i Ljungby, Sverige.

I 2006 stilte han til start i Rally-NM i Gruppe A med en Subaru Impreza. Han ble nummer to sammenlagt og avsluttet sesongen med seier. I 2007 vant han sitt første av fire NM-gull. 

Han deburterte i WRC i Rally Sweden 2006 og i februar 2007 tok han sin første etappeseier, også det i Rally Sweden, som den da yngste noensinne, 19 år og 3 måneder gammel. Rekordet har senere blitt slått. Han vant VM-runden i Portugal i 2012, 25 år gammel. 

Han er blitt norgesmester i 2007, 2008, 2009 og 2011.

Han har 18 pallplasser i WRC på øverste nivå. 

Han ble verdensmester i WRC2 2021. 

Hans kartleser var mellom 2009 og 2015 svenske Jonas Andersson. Fra 2016 til 2017 var det Ola Fløene som var kartleser. Fra 2017 til 2021 var det Torstein Eriksen som var kartleser. I dag er det svenske Patrik Barth som er Østbergs kartleser. 

## Vinster i [[WRC]]

## Referanser


## Eksterne lenker
* 
* 
* Lokalavisa Moss Avis' artikler om Mads Østberg
Pusteorgan

**Pusteorgan** er en fellesbetegnelse for synlige og usynlige organer alle dyr bruker å puste med. Pusteorganene inngår i alles dyrs åndedrettssystem.

Alle amnioter har et utvendig pusteorgan, som minimum inkluderer de(n) synlige pusteåpningen(e) (altså nesebor). Organet kan ha en eksteriørmessig utforming som en nese (helst primater), snute med neseåpninger (de fleste dyr) eller snabel (elefanter), blåsehull (hvaler), nebb (fugler, nebbdyr og skilpadder), eller gjelleåpninger (fisk unntatt lungefisker).

De innvendige pusteorganene varier med arten. Mange har i tillegg til det utvedige pusteorganet også innvendige neseganger, munnhule, svelg, strupehode, luftrør og lunger som ingår i åndedrettssystemet.

## Se også
* Åndedrettssystemet
Guan dao

**Guan dao** (tradisjonell kinesisk: 關刀, forenklet kinesisk: 关刀) eller **Kuan-dao** er et kinesisk våpen som ble laget av Kinas kung fu–krigere for over 1500 år siden. En Kuan-dao har en type kniv på toppen som er rundt 40 cm lang og er under 2 mm tykt. Selve staven er rundt 190 cm lang. Den har også en liten spiss kniv nederst på staven. Kuan-dao er betegnet som både et dødelig våpen og det nest farligste av kinesiske våpen.

Bakgrunnen for navnet er at dette var våpenet til general Guan Yu fra de tre rikers tid - det var general Guans hellebard.

## Litteratur
* Yang Jwing-Ming, Jwing-Ming Yang: *Ancient Chinese Weapons: A Martial Artist's Guide,* YMAA Publication Center Inc, 1999, ISBN 978-1-886969-67-4
* Wong Kiew Kit: *The art of Shaolin Kung Fu: The Secrets of Kung Fu for Self-Defense Health and Enlightenment Tuttle Martial Arts*, Verlag Tuttle Publishing, 2002, ISBN  978-0-8048-3439-1
Per Arne Olsen

**Per Arne Lodding Olsen** (1961–2022) var en norsk politiker (FrP) som innehadde en lang rekke politiske verv og som fra 2019 var statsforvalter i Vestfold og Telemark. Hans tvillingbror, Pål Wilhelm Olsen (1961–2022), var en sentral Høyre-politiker i Tønsberg. 

## Liv og virke
### Bakgrunn
Per Arne Olsen ble født i 1961 som sønn av bankdirektør Per Wilhelm Olsen og kontormedarbeider Gerd Lodding Olsen. Han gikk på handelsgymnaset i Tønsberg fra 1977 til 1980. Fra 1980 til 1981 jobbet han som bankfunksjonær i Nøtterø Sparebank. Deretter jobbet han som salgssekretær i en møbelbutikk i Tønsberg fra 1981 til 1986.

Olsen begynte så å være politisk aktiv på heltid.
### Politisk karriere
Olsen overtok som andre nestformann i sentralstyret i FrP etter John Alvheim. 

Han var varamedlem i Kringkastingsrådet fra 1998 til 2009 og medlem i styret for Folketrygdfondet fra 1992 til 2009. 

Per Arne Olsen hadde også bakgrunn som kontorsjef ved FrPs hovedkontor i Oslo og som generalsekretær i Fremskrittspartiets Ungdom. Per Arne Olsen var 2. nestleder i Fremskrittspartiet

Han var ordfører i Tønsberg fra 2003 til 2009. 

Per Arne Olsen ble frikjent i en granskningsrapport om den såkalte Ungbo-saken i Tønsberg mens han var ordfører i kommunen og styremedlem i Tønsberg-Nøtterøy boligbyggelag. Boligbyggelaget fikk kjøpt en tomt rimelig av kommunen mot å bygge billige leiligheter for ungdom. Da forkjøpsfristen for unge medlemmer var ute, kjøpte Olsen en leilighet som senere ble solgt med betydelig fortjeneste. På oppdrag fra kontrollutvalget i Tønsberg gransket revisjonsselskapet KPMG hans og enkelte andre lokale politikeres roller. Det konkluderte at det det ikke kunne sies at «ervervene representerer brudd med fattede vedtak, eller at de omtalte personene har forholdt seg illojalt til vedtak som er truffet.» Imidlertid kritiserte kommunens etikkutvalg at politiske tillitsmenn selv kjøpte leilighetene til tross for at de ikke tilhørte målgruppen.

Per Arne Olsen var stortingsrepresentant i perioden 2009 til 2013. På Stortinget var Olsen medlem av helse- og omsorgskomiteen og valgkomiteen.

Han var fra 2016 fylkesmann i Vestfold, og fra 2019 til sin død i 2022 Fylkesmann for Vestfold og Telemark.

## Referanser


## Eksterne lenker
* 
* 
* 
* Artikler med «Per Arne Olsen» i regionavisa Tønsbergs Blads arkiv
Hauk (navn)

**Hauk** er et relativt sjeldent norsk guttenavn som stammer fra norrønt og betyr ordrett *hauk*. En navnebærer er den islandske lagmannen Hauk Erlendsson (ca. 1265–1334).

## Etymologi
*Hauk* er en norsk form av det norrøne navnet *Haukr*, som også er navnet på fuglen hauk.

## Utbredelse
Det var i 2025 om lag 300 personer i Norge som hadde *Hauk* som første eller eneste fornavn.

Den islandske formen *Haukur* er et vanlig navn på Island.

|}

## Navnedag
*Hauk* har navnedag i Norge, men ikke i andre land.

## Kjente personer med navnet

* Hauk Erlendsson (ca. 1265–1334), islandsk‑norsk lagmann, ridder og sagasamler
* Hauk Aabel (1869–1961), norsk skuespiller og teaterleder
* Hauk Buen (1933–2021), norsk utøver på hardingfele
* Hauk Henrik Johnsen (født 1948), norsk lokalpolitiker og ordfører fra Vadsø

## Referanser


## Eksterne lenker
*
Ole Henrik Laub

**Ole Henrik Laub** (født 3. desember 1937, død 22. oktober 2019) var en dansk forfatter. Laub debuterte i 1967 med novellesamlingen *Et sværd dyppet i honning* og skrev siden romaner, novellesamlinger, barnebøker, radiodramatikk og videospill.

Laub var hovedsakelig realist. Spesialiteten hans var hverdagsskildringer fra den danske provinsen, men i beskrivelsene fra dagliglivet lurer ofte en mørk, angstfylt tone, og mange ganger kommer historiene over i uhygge og fryktelige begivenheter.

Erindringsromanen *Bag havelågen i Åbyhøj* kom i 1987.

## Romaner og novellesamlinger
* *Et sværd dyppet i honning* (1967)
* *Røgen langs Jorden* (1968)
* *Søvnen venter* (1970)
* *Svingdør* (1971)
* *Huhej vilde dyr* (1971)
* *Manden der ville være god* (1972)
* *Hjem klokken 5*
* *På hovedet i seng* (1973)
* *De døde i Vefby* (1974)
* *Babysitteren* (1974)
* *Husets venner* (1975)
* *Kys mig godnat* (1975)
* *Brand i bordellet* (1976)
* *Efter lukketid* (1976)
* *En kold dag i skoven* (1977)
* *En køn kærlighed* (1978)
* *Måneskinsgraveren* (1978)
* *Prip og den farlige by* (1980)
* *Dukkemanden* (1981)
* *Slambusz* (1981)
* *Det forsvundne rumskib* (1982)
* *Blodige millioner* (1983)
* *Duel i Rummet* (1983)
* *Soldaterdrengen* (1984)
* *Styr dig, Henry* (1985)
* *Aben i buret rækker hånden frem* (1986)
* *Penelopes Elskere* (1986)(under pseudonymet Verna Lee)
* *Bag havelågen i Åbyhøj* (1987)
* *Over alle bjerge* (1988)
* *Drømmehuset* (1989)
* *Stilhedens grænser* (1991)
* *Delfinens spring* (1992)
* *Grådens rand* (1995)
* *Fondamenta Nuove* (1996)
* *Hovedrollen* (1997)
* *Lilians vej* (1999)
* *Åbne grave* (2000)
* *Manden der så skæbnen i øjnene* (2000)
* *Ulydige hunde* (2002)
* *Kære Mor og Far* (2003)
* *Alle himlens farver* (2003)
* *Fortællinger fra Hjørring* (2004)
* *Alle Helgens Nat* (2004)
* *Vivian, jeg ønsker at skrive den store danske kvinderoman* (2005)
* *Fugle flyver hjem* (2005)
* *Trofæ* (2006)
* *Guld i skorstenen* (2007)
* *Pigen, der kom tilbage* (2007)
* *Fjolsernes Konge* (2007)
* *De bedste ting i livet* (2007)

## Priser og utmerkelser (utvalg)
* 1996 – Leo Estvads Legat

## Referanser


## Eksterne lenker
* 
*
Carmen (andre betydninger)

**Carmen** kan vise til:

*Carmen (navn) – et kvinnenavn
**[[Carmen]]* – en opera av Georges Bizet
* Carmen (Bohol) – en kommune på Filippinene
* ''Carmen'' (film av Raoul Walsh), film fra 1915
* ''Carmen'' (film av Cecil B. DeMille), film fra 1915
* ''Carmen'' (1913), amerikansk stumfilm fra 1913 regissert av Stanner E. V. Taylor
* ''Carmen'' (1918),  tysk stumfilm fra 1918 regissert av Ernst Lubitsch
Det annet korstog

**Det annet korstog** startet i 1147  og var ferdig i 1149.

Påsken 1146 prekte Bernhard av Clairvaux for et nytt korstog etter at Edessa var blitt erobret av tyrkerne. I 1147 marsjerte franske og tyske hærer mot Lilleasia. De oppnådde lite, og satte korsfarerstatenes eksistens i fare med et dumdristig angrep på Damaskus. Korstoget ble avsluttet i 1149.

I tiden etter det annet korstog var de muslimske ledere for det meste opptatt med sine indre anliggender. Den kurdiske hærføreren, Saladin, kom etter hvert til makten i Egypt. Han hadde vært med på angrep på kongedømmet Jerusalem i 1171 og 1173, men trakk seg snart tilbake – han foretrakk å beholde denne korsfarerstaten intakt som en bufferstat mellom Egypt og Syria, inntil han hadde klart å etablere seg der også. I 1181 marsjerte han inn i Damaskus, og så lenge han konsentrerte seg om å befeste sin maktposisjon der, lot han Jerusalem stort sett i fred. Når det likevel kom til sammenstøt, gikk som regel Saladin av med seieren. 

Men særlig korsfarerlederen Reynald av Chatillon ble et voksende problem, med stadige angrep mot muslimske handelskaravaner og pilegrimsruter mot Mekka og Medina. Da Raynald plyndret en pilegrimskaravane i 1185, gikk Saladin til skarpere motangrep.

I 1187 invaderte Saladin kongedømmet Jerusalem, og knuste korsfarerhæren i slaget ved Hattin (eller *Hattins horn*) den 4. juli. Han erobret også Det sanne kors, som de kristne styrkene hadde bragt med seg på slagmarken. Senere samme år erobret Saladin Jerusalem, og satte dermed punktum for et 88-årig kristent herredømme over den hellige stad.

## Det annet korstog i populærkultur
Slutten av dette korstoget danner utgangspungt for filmen *[[Kingdom of Heaven]]* (2005).
Tommy Lawrence

**Tommy Lawrence** (født 14. mai 1940 i Dalry i Ayrshire, død 9. januar 2018) var en skotsk fotballmålvakt. Mest kjent er han fra tiden i Liverpool FC.

## Karriere
Familien hans flyttet til England mens han var ung, og han jobbet i en fabrikk til han begynte å spille på amatørlaget Warrington. I 1957, da han var 17 år, ble han tilbudt kontrakt med Liverpool av manager Phil Taylor.

Det gikk hele fem år før han fikk sin første kamp for Liverpool. Klubben hadde da byttet manager til Bill Shankly. Debuten kom 27. oktober 1962 borte mot West Bromwich Albion FC på The Hawthorns i en kamp Liverpool tapte 1–0. Hans første kamp hvor han ikke slapp inn mål kom litt under en måned senere (17. november), hjemme på Anfield mot Leyton Orient FC, som kjempet om opprykk sammen med Liverpool til den øverste divisjonen. Liverpool vant 5–0, etter blant annet et hat-trick av Roger Hunt. Liverpool rykket dette året opp til 1. divisjon.

I sesongene 1963/1964 og 1965/1966 var Lawrence med å vinne serien med Liverpool. I sesongen 1964/1965 var han også med da de røde vant sin første FA-cupfinale mot Leeds United FC. 

Lawrence fortsatte å være Liverpools sisteskanse, selv etter at klubben hadde kjøpt en svært lovende unggutt med navn Ray Clemence fra Scunthorpe United FC i 1967.

I 1970, etter et 1–0-tap mot Watford FC, tok Clemence over målvaktsplassen fra Lawrence, og han spilte kun én kamp til for Liverpool, borte mot Manchester City FC på Maine Road 26. april 1971.

Mens Lawrence spilte for Liverpool fikk han tre landskamper for . Han er pr. 9. mai 2007 nr. 15 på listen over spillere med flest FA-cupkamper for Liverpool. Han spilte 42 kamper i denne turneringen for de røde.

Etter å ha spilt 390 kamper for Liverpool signerte han for naboklubben Tranmere Rovers FC 10. november 1971.

## Statistikk
### Kamper
* **1957-1971:**  Liverpool: 390 kamper - 0 mål.
* **1963-1969:**  Skottland: 3 kamper - 0 mål.

### Medaljer
* **1963/1964:** Ligavinner 1. Divisjon.
* **1964/1965:** Charity Shield (Delt).
* **1964/1965:** FA-Cup.
* **1965/1966:** Charity Shield (Delt).
* **1965/1966:** Ligavinner 1. Divisjon.
* **1966/1967:** Charity Shield.

## Se også
* Statistikk om Liverpool FC.

## Referanser


## Eksterne lenker
* 
* Profil på LFChistory.net.
* Profil på Liverpools offisielle hjemmeside.